ANAN อัพเดทก่อสร้าง “ไอดีโอ พระราม 9–อโศก” คืบหน้าตามแผน พร้อมส่งมอบก.ย.นี้
ANAN เข้าตรวจการก่อสร้างโครงการ “ไอดีโอ พระราม 9–อโศก” เผยคืบหน้าตามแผน คาดแล้วเสร็จพร้อมส่งมอบก.ย.65
ANAN เข้าตรวจการก่อสร้างโครงการ “ไอดีโอ พระราม 9–อโศก” เผยคืบหน้าตามแผน คาดแล้วเสร็จพร้อมส่งมอบก.ย.65
11 พ.ค. 2565

นายประเสริฐ แต่ดุลยสาธิต ประธานเจ้าหน้าที่บริหารสายงานธุรกิจอสังหาริมทรัพย์, นายธัญลักษณ์ นันท์ธนาวรสิริ รองประธานเจ้าหน้าที่บริหาร และนางสาวมณีรัตน์ ธนัชญ์เศรษฐ์ กรรมการผู้จัดการ สายงานคอนโดมิเนียม ไอดีโอ และไอดีโอ โมบิ บริษัท อนันดา ดีเวลลอปเม้นท์ จำกัด (มหาชน) หรือ ANAN พร้อมด้วย นายวิโรจน์ เจริญตรา กรรมการผู้จัดการ บริษัท พรีบิลท์ จำกัด (มหาชน) หรือ PREB บริษัทรับเหมางานก่อสร้างหลักโครงการ นายรังสรรค์ เกียรติยศ กรรมการผู้จัดการ บริษัท เอบิวด์ แมเนจเมนท์ จำกัด บริษัทบริหารและควบคุมงานก่อสร้างโครงการ เข้าตรวจความคืบหน้าการก่อสร้าง โครงการ ไอดีโอ พระราม 9 – อโศก
โดยโครงการดังกล่าวอยู่ติดถนนพระราม 9 ตั้งอยู่บนทำเลศักยภาพสูง ซึ่งเป็น NEW CBD แหล่งใหม่ของกรุงเทพฯ ให้คุณเชื่อมต่อทุกการเดินทางอย่างสะดวกสบาย เพียง 450 ม. ถึง MRT พระราม 9 และ 1 สถานี ถึง Airport Link สถานีมักกะสัน ใกล้จุดขึ้น-ลงทางด่วนศรีรัช แวดล้อมด้วย สถานที่สำคัญ อาคารสำนักงานขนาดใหญ่มากมาย และ Shopping Mall ที่หลากหลาย การออกแบบตกแต่งภายในเน้นรูปแบบการใช้ชีวิตของคนเมือง ที่สนุกสนาน และมีความคล่องตัว
นอกจากนั้นยังสามารถปรับเปลี่ยนฟังก์ชั่นได้ตามที่ต้องการ ตอบโจทย์การใช้ชีวิตของคนรุ่นใหม่ในเมืองได้เป็นอย่างดี  พื้นที่ส่วนกลางที่ผสานความคิดสร้างสรรค์จากผลงานของ P7* Street Artist ชั้นแนวหน้า พร้อมด้วย Hybrid Sky Pool สระว่ายน้ำที่แตกต่างด้วยแนวคิด “Exercise Pool” มีโซน Aqua Biking รวมถึง Lap Pool ขนาด 30 เมตร   ซึ่งขณะนี้การก่อสร้างโครงการมีความคืบหน้าเป็นไปตามแผนงานที่วางไว้ และคาดว่าโครงการจะสร้างเสร็จพร้อมโอนประมาณเดือนกันยายน 2565 นี้